31. ΑΠΟΦΑΣΗ  ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 71703/8028 της 26 Νοεμ.-8 Δεκ.2003 (ΦΕΚ Β΄1824) Τρόπος, διαδικασία και πιστοποίηση του τεχνικού ελέγχου των οχημάτων από τα Ιδιωτικά ΚΤΕΟ. Έχοντας υπόψη:  1. Τις διατάξεις:  α) Tου άρθρου 86 του Κώδικα Οδικής Κυκλοφορίας που κυρώθηκε με το Ν. 2696/99 (Α΄ 57) β) Του άρθρου 29Α του Ν.1558/85 (Α΄137) «Κυβέρνηση και Κυβερνητικά Όργανα» όπως αυτό προστέθηκε με το άρθρο 27 του Ν. 2081/92 (Α΄ 154) και αντικαταστάθηκε με το άρθρο 1 παρ. 2α του Ν. 2469/97 «περιορισμός και βελτίωση της αποτελεσματικότητας των κρατικών δαπανών και άλλες διατάξεις» (Α΄ 38). γ) Της παρ. 3 του άρθρου 2 του π.δ. 1387/31.12.1981 (Α 347) «καθιέρωση περιοδικού Τεχνικού Ελέγχου οδικών οχημάτων και των ρυμουλκουμένων τους». γ) Της παρ. 2 του άρθρου 37 του Ν. 2963/22.11.2001 (Α 268) «οργάνωση και λειτουργία των δημοσίων επιβατηγών μεταφορών με λεωφορεία, τεχνικός έλεγχος οχημάτων και ασφάλεια χερσαίων μεταφορών και άλλες διατάξεις». δ) Της ΥΑ 44800/123/1985 (B΄ 781) «τρόπος, διαδικασία και πιστοποίηση διενέργειας του Περιοδικού Τεχνικού Ελέγχου Οχημάτων» όπως ισχύει. ε) Των ΥΑ Φ2/64580/2288/99 (Β 458) και Φ2/14133/ 1501/2001 (Β 1715) των Υπουργών Εθνικής Οικονομίας και Οικονομικών και Μεταφορών και Επικοινωνιών, όπως ισχύει.  στ) Της 50060/13559/5.9.0 (Β΄ 1156) απόφασης του Πρωθυπουργού και του Υπουργού Μεταφορών και Επικοινωνιών για την ανάθεση αρμοδιοτήτων στον Υφυπουργό Μεταφορών και Επικοινωνιών. 2. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Άρθρο 1 1. Μετά την ολοκλήρωση του τεχνικού ελέγχου σύμφωνα με τις ισχύουσες διατάξεις εκδίδεται για το όχημα Δελτίο Τεχνικού Ελέγχου (ΔΤΕ) και επικολλάται στο όχημα Ενδεικτικό Σήμα Τεχνικού Ελέγχου (ΕΣΤΕ), ως ακολούθως:  α) Το ΔΤΕ υπογράφεται και σφραγίζεται από τον αρμόδιο υπάλληλο του ΙΚΤΕΟ. Υπογράφεται επίσης και από το πρόσωπο που προσκόμισε το όχημα για έλεγχο, γεγονός το οποίο δεσμεύει τον ιδιοκτήτη του οχήματος. Αντίγραφο του ΔΤΕ φυλάσσεται στο Ι.ΚΤΕΟ από το οποίο εκδόθηκε. Η μορφή και οι προδιαγραφές του ΔΤΕ αναφέρονται στο Παράρτημα Ι του άρθρου 5, της παρούσας απόφασης. β) Το ΕΣΤΕ αποτελεί μόνο ένα μέσο μακροσκοπικού ελέγχου από τα αρμόδια κρατικά όργανα ότι το όχημα υποβλήθηκε στον κατά το νόμο έλεγχο, κατά τον οποίο δε διαπιστώθηκαν σε αυτό σοβαρές ή επικίνδυνες ελλείψεις, σύμφωνα με τα οριζόμενα στο άρθρο 2, της παρούσας απόφασης, και δε συνιστά αποδεικτικό στοιχείο για τη διενέργεια του ελέγχου αυτού. Στο σήμα αυτό αναγράφεται το έτος και προσδιορίζεται ο μήνας κατά τον οποίο πρέπει το όχημα να προσκομιστεί για νέο έλεγχο. Επικολλάται, μετά το τέλος του ελέγχου, από τον αρμόδιο υπάλληλο του Ι.ΚΤΕΟ στην οπίσθια πινακίδα κυκλοφορίας του οχήματος, κατά τρόπο ώστε ο μήνας κατά τον οποίο πρέπει να προσέλθει το όχημα για τον επόμενο έλεγχο να βρίσκεται στο άνω μέρος αυτού. Το προηγούμενο ΕΣΤΕ του οχήματος, εφ' όσον υπάρχει, αφαιρείται από τον ελεγκτή του Ι.ΚΤΕΟ πριν την έναρξη του ελέγχου. Το ΕΣΤΕ κατασκευάζεται από υλικό που καταστρέφεται σε περίπτωση που αποκολληθεί και η μορφή και οι προδιαγραφές του ορίζονται στο Παράρτημα ΙΙ της παρούσας απόφασης. 2. Ο επόμενος περιοδικός τεχνικός έλεγχος, στην περίπτωση που στο όχημα δε διαπιστωθούν σοβαρές ή επικίνδυνες ελλείψεις, λαμβάνει χώρα στο χρονικό διάστημα από τρεις εβδομάδες πριν έως και μία εβδομάδα μετά την ημερομηνία που αναγράφεται στο ΔΤΕ, με βάση τη νομοθετημένη συχνότητα ελέγχου. Αν η προθεσμία αυτή παρέλθει άπρακτη, τότε το όχημα θεωρείται εκπρόθεσμο και επέρχονται όλες οι συνέπειες που προβλέπει ο Νόμος. 3. Σε περίπτωση αργιών οι προσδιοριζόμενες στην παρούσα απόφαση ημερομηνίες ελέγχου ή επαναληπτικού ελέγχου (επανελέγχου) μετατίθενται στην αμέσως επόμενη εργάσιμη ημέρα.  Άρθρο 2 1. Κατά τον τεχνικό έλεγχο εξετάζονται όλα τα σημεία ελέγχου που προβλέπονται από την ΥΑ 44800/123/85 (Β΄ 781), όπως ισχύει.  2. Οι διαπιστούμενες κατά τον τεχνικό έλεγχο ελλείψεις διαβαθμίζονται σε δευτερεύουσες, σοβαρές και επικίνδυνες, σύμφωνα με τα προβλεπόμενα στην απόφαση 44800/123/85 (Β΄ 781), όπως ισχύει, ως ακολούθως:  α. Δευτερεύουσες ελλείψεις είναι εκείνες που δεν υποχρεώνουν τον ιδιοκτήτη του οχήματος να το επαναφέρει για επανέλεγχο, επιβάλλουν όμως υποχρέωση του ιδιοκτήτη για επισκευή της έλλειψης εντός δύο μηνών από την ημερομηνία έκδοσης του ΔΤΕ. Στην περίπτωση αυτή χορηγείται ΕΣΤΕ.  (Μετά τη σελ. 264,30840) Σελ. 264,30841 Τεύχος -Σελ.  Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) 21.Ε.λ.31 «β. Σοβαρές ελλείψεις είναι εκείνες που υποχρεώνουν τον ιδιοκτήτη του οχήματος να αποκαταστήσει τις διαπιστωθείσες ελλείψεις και να επαναφέρει το όχημα για επανέλεγχο στο Ι.ΚΤΕΟ.  Στην περίπτωση αυτή δε χορηγείται ΕΣΤΕ, αλλά μόνο ΔΤΕ που ισχύει για είκοσι (20) ημέρες, εντός των οποίων το όχημα θα πρέπει να επισκευασθεί και να προσκομισθεί για επανέλεγχο. Αν το όχημα χρειάζεται εκτεταμένες επισκευές ή απαιτείται διοικητική διαδικασία μεγαλύτερης διάρκειας, είναι δυνατό να χορηγηθεί από τον προϊστάμενο του Ι.ΚΤΕΟ προθεσμία έως τριάντα (30) ημερών για τον επανέλεγχο.  Σε περίπτωση που ένα όχημα προσέλθει εκπρόθεσμα για επαναληπτικό έλεγχο ή δεν έχουν αποκατασταθεί σ’ αυτό όλες οι σοβαρές ελλείψεις εφαρμόζονται οι αντίστοιχες διατάξεις της υπουργικής απόφασης 44800/123/85, όπως ισχύουν. Για την είσπραξη του πρόσθετου ειδικού τέλους υπέρ του δημοσίου εφαρμόζονται οι διατάξεις της κοινής υπουργικής απόφασης Φ2/57216/7383/02». Η περιπτ.β΄τροποποιήθηκε ως άνω από το άρθρ.2 της με αριθ.οικ.12078/1343/25 Φεβρ.-3 Μαρτ.2004 (ΦΕΚ Β΄435), απόφ. Υπ. Μεταφορών και Επικοινωνιών, όπως η τελευταία τροποποιήθηκε από το άρθρ.1 της με αριθ.οικ.27044/2913/7-10 Μαΐου 2004 (ΦΕΚ Β΄676), όμοιας απόφασης. γ. Επικίνδυνες ελλείψεις είναι εκείνες που επιβάλλουν απαγόρευση της κυκλοφορίας του οχήματος μέχρι την αποκατάσταση των ελλείψεων που διαπιστώθηκαν και τον εφοδιασμό του με νέο ΔΤΕ ύστερα από επιτυχή επανέλεγχο από Ι.ΚΤΕΟ.  Στην περίπτωση διαπίστωσης επικίνδυνων ελλείψεων από Ι.ΚΤΕΟ, ο ιδιοκτήτης ή ο κάτοχος του οχήματος οφείλει να ακινητοποιήσει το όχημα και ειδοποιείται από τον υπεύθυνο του Ι.ΚΤΕΟ άμεσα η αρμόδια Υπηρεσία της Τροχαίας, στα όργανα της οποίας ο ιδιοκτήτης ή ο κάτοχος του οχήματος οφείλει να παραδώσει τα στοιχεία κυκλοφορίας του οχήματος. Στην περίπτωση που οι επικίνδυνες ελλείψεις αφορούν τα σημεία ελέγχου 101 και 102, όπως αυτά προσδιορίζονται στην ΥΑ 44800/85 (Β 781), όπως ισχύει, ο υπεύθυνος του Ι.ΚΤΕΟ ενημερώνει εγγράφως και την Υπηρεσία Μεταφορών και Επικοινωνιών της Νομαρχιακής Αυτοδιοίκησης που έχει εκδώσει την άδεια κυκλοφορίας. Στην περίπτωση αυτή δε χορηγείται ΕΣΤΕ αλλά συντάσσεται και παραδίδεται από το Ι.ΚΤΕΟ σχετική βεβαίωση αναφορικά με τα ανωτέρω.  Σελ. 264,30842 Τεύχος -Σελ.  3. Κατά τον επανέλεγχο το όχημα ελέγχεται μόνο στα ακόλουθα σημεία:  α) τα σημεία της σοβαρής ή επικίνδυνης έλλειψης που αναγράφονται στο ΔΤΕ του κανονικού πλήρους τεχνικού ελέγχου. β) τα στοιχεία της ταυτότητας του οχήματος. γ) τα σημεία που έχουν άμεση σχέση με τη σημειωθείσα αρχική έλλειψη (π.χ. για επανέλεγχο λόγω τρύπιας εξάτμισης επανελέγχονται επιπλέον και τα καυσαέρια).  δ) τυχόν εμφανείς νέες ελλείψεις ιδιαίτερα σε αυτές που έχουν άμεση επίπτωση στην οδική ασφάλεια.  Στην περίπτωση που ο επανέλεγχος γίνεται σε ΚΤΕΟ άλλο από αυτό του κανονικού πλήρους ελέγχου, τότε ελέγχονται και τα σημεία 101 και 102 του Παραρτήματος της ΥΑ 44800/123/85, όπως ισχύει. 4. Κατά τον επανέλεγχο οχήματος στο οποίο είχαν διαπιστωθεί σοβαρές ελλείψεις στα σημεία 101, 102 ή 604 ο κάτοχος του πρέπει να προσκομίσει πρωτότυπη βεβαίωση της αρμόδιας Υπηρεσίας Μεταφορών και Επικοινωνιών ότι δε συντρέχουν λόγοι απαγόρευσης της κυκλοφορίας του οχήματος. Αντίγραφο της ανωτέρω βεβαίωσης κρατείται στο αρχείο του Ι.ΚΤΕΟ μαζί με το ΔΤΕ. 5. Για τον έλεγχο της ταυτότητας του οχήματος τα σχετικά συγκριτικά στοιχεία λαμβάνονται μόνο από την άδεια κυκλοφορίας ή το δημόσιο έγγραφο που προβλέπεται ότι την αντικαθιστά για τον περιοδικό τεχνικό έλεγχο. 21.Ε.λ.31 Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) Άρθρο 3 1. Το Ι.ΚΤΕΟ υποχρεούται να προμηθεύεται τα έντυπα του ΔΤΕ τα οποία πρέπει να πληρούν τη μορφή, τις προδιαγραφές και την αρίθμηση που προβλέπονται στο Παράρτημα Ι. 2. Κάθε Ιδιωτικό Ι.ΚΤΕΟ οφείλει πριν την χορήγηση άδειας λειτουργίας να καταθέσει προς έγκριση στη ΔΑΧΜ το ΔΤΕ που χρησιμοποιεί. 3. Τα βασικά γενικά χαρακτηριστικά του ΔΤΕ έχουν ως εξής:  Το ΔΤΕ είναι έντυπο αποτελούμενο από δύο φύλλα, το πρώτο φύλλο είναι πρωτότυπο και το δεύτερο αντίγραφο. 4. To Ι.ΚΤΕΟ οφείλει να διασφαλίζει τη συνέχεια των ΔΤΕ που χρησιμοποιεί χρησιμοποιώντας τα διαδοχικά κατ' αύξοντα αριθμό, διατηρώντας σύστημα καταγραφής - παρακολούθησης της διακίνησης. 5. Οι προμηθευτές των ΔΤΕ στα Ι.ΚΤΕΟ οφείλουν να έχουν πιστοποιητικό συμμόρφωσης συστήματος ποιότητας κατά ISO 9001. Άρθρο 4 Προσαρτώνται τα Παραρτήματα Ι και ΙΙ που αποτελούν αναπόσπαστο μέρος της παρούσας. ΠΑΡΑΡΤΗΜΑ Ι Βασικές Προδιαγραφές Δελτίου Τεχνικού Ελέγχου (ΔΤΕ) «1. Η μορφή του ΔΤΕ έχει ως εξής:  α. To έντυπο είναι διαστάσεων Α4 με δυνατότητα αύξησης του ύψους μέχρι 304,8 χιλιοστόμετρα (mm) (12 ίντσες) στην περίπτωση μηχανογραφικού εντύπου. Αποτελείται από το πρωτότυπο φύλλο που παραδίδεται στον ενδιαφερόμενο και το αντίγραφό του που αρχειοθετείται στο ΙΚΤΕΟ (σύνολο 2 φύλλα). Προαιρετικά είναι επιτρεπτή η χρήση και δεύτερου φύλλου με το αντίγραφό του (σύνολο 4 φύλλα) για την καταγραφή πρόσθετων τεχνικών πληροφοριών και στοιχείων που προκύπτουν από τη διενέργεια του τεχνικού ελέγχου. Το δεύτερο αυτό φύλλο δεν έχει ισχύ ΔΤΕ.  β. Το πρωτότυπο φύλλο έχει κατ΄ ελάχιστο ως επίπεδο ασφαλείας την εμφάνιση σε περίπτωση φωτοτυπίας του ΔΤΕ, με κατάλληλο τρόπο της λέξης  «VOID» ή «COPY» που δε φαίνεται με γυμνό  οφθαλμό, αλλά εμφανίζεται στη φωτοτυπία.» Η παρ.1 αντικαταστάθηκε ως άνω από την περιπτ.α΄ παρ.1 της με αριθ.72009/7816/8-16 Δεκ.2005 (ΦΕΚ Β΄1780), απόφ. Υφυπ. Μεταφορών και Επικοινωνιών. 2. Το πρωτότυπο φύλλο του εντύπου του ΔΤΕ φέρει κατ' ελάχιστο τα πεδία, την εκτύπωση και τα στοιχεία που ορίζονται στο παρόν Παράρτημα.  3. Σε όλα τα φύλλα του εντύπου αναγράφονται:  α. Στο πάνω αριστερά μέρος του ΔΤΕ η επωνυμία και λοιπά στοιχεία του ΚΤΕΟ και στο δεξιά μέρος του ΔΤΕ ο αριθμός του ΔΤΕ ταυτάριθμος για τα δύο φύλλα, που αποτελείται από δύο μέρη. Το πρώτο μέρος είναι ο τριψήφιος αριθμός εξουσιοδότησης του ΚΤΕΟ, το δεύτερο μέρος είναι επταψήφιος αύξων αριθμός (ανά ΚΤΕΟ).  O αριθμός εξουσιοδότησης δίδεται από τη Διεύθυνση Ασφάλειας Χερσαίων Μεταφορών του ΥΜΕ μαζί με τη χορήγηση της άδειας ίδρυσης. Ο ως άνω αριθμός ΔΤΕ, κατ' επιλογή του ΚΤΕΟ, μπορεί να εκτυπώνεται από τη μηχανογράφηση αυτού, ή να είναι προτυπωμένος στο ΔΤΕ. Η επωνυμία του Ιδιωτικού ΚΤΕΟ και όλα τα υπόλοιπα στοιχεία που αναγράφονται στο άνω αριστερά τμήμα του ΔΤΕ κατ' επιλογή του ΚΤΕΟ, εκτυπώνονται από τη μηχανογράφηση του ΚΤΕΟ ή είναι προτυπωμένα στο ΔΤΕ του Ι.ΚΤΕΟ. «Για λόγους που αφορούν την παρακολούθηση της διακίνησης των ΔΤΕ, καθίσταται υποχρεωτική, με ευθύνη του ΙΚΤΕΟ η αναγραφή από τον προμηθευτή του ΔΤΕ, στο κάτω αριστερό τμήμα του ΔΤΕ, ενός προτυπωμένου αύξοντα αριθμού. Πριν από τον αριθμό αυτόν επιτρέπεται η αναγραφή ενός ή δύο γραμμάτων, που ταυτοποιούν, εναλλακτικά, είτε τον ίδιο τον προμηθευτή του ΔΤΕ είτε το Ιδιωτικό ΚΤΕΟ για το οποίο αυτό προορίζεται.  Το ΙΚΤΕΟ υποχρεούται να εξασφαλίζει την πρόσβαση στους χώρους αποθήκευσης των ΔΤΕ των εποπτικών οργάνων του ΥΜΕ που προβλέπονται από τις διατάξεις της παρ. 3, του άρθρου 38, του ν.2963/2001 και να θέτει στη διάθεση τους όποτε του ζητηθούν: i) Τα σχετικά παραστατικά κάθε παραγγελίας ΔΤΕ στην οποία προβαίνει στον προμηθευτή του, το πεδίο αρίθμησης των ως άνω προτυπωμένων αριθμών παρακολούθησης εντός των οποίων θα υλοποιηθεί η παραγγελία του από τον προμηθευτή. ii) Κατά το στάδιο υλοποίησης της παραγγελίας του, τους συγκεκριμένους προτυπωμένους αριθμούς των ΔΤΕ τα οποία θα χρησιμοποιήσει. iii) Tα αναγκαία αποδεικτικά στοιχεία για την όλη διαδικασία παραγωγής και διακίνησης των ΔΤΕ που χρησιμοποιεί, από το στάδιο εκτύπωσης του αριθμού παρακολούθησης διακίνησης των ΔΤΕ. Κάθε εξάμηνο, το ΙΚΤΕΟ υποχρεούται να υποβάλλει στη ΔΑΧΜ, προς έλεγχο, έκθεση συνοδευόμενη από όλα τα αναγκαία στοιχεία που να αποδεικνύουν τη σωστή προμήθεια και διάθεση των ΔΤΕ.» Το μέσα σε «» τελευταίο εδάφιο που είχε αντικατασταθεί από την παρ.1 άρθρ.2 της με αριθ.οικ.27044/2913/7-10 Μαΐου 2004 (ΦΕΚ Β΄676),απόφ. Υπ. Μεταφορών και Επικοινωνιών, αντικαταστάθηκε και πάλι ως άνω από την περιπτ.β΄ παρ.1 της με αριθ.72009/7816/8-16 Δεκ.2005 (ΦΕΚ Β΄1780), απόφ. Υφυπ. Μεταφορών και Επικοινωνιών. (Μετά τη σελ. 264,30842) Σελ. 264,30843 Τεύχος -Σελ.  Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) 21.Ε.λ.31 β. Στο αντίγραφο είναι προτυπωμένη η λέξη αντίγραφο με γραμματοσειρά ARIAL BLACK Bold μεγέθους 24. «4. Το πρωτότυπο φύλλο στην οπίσθια όψη του φέρει: α. Προεκτυπωμένο ενημερωτικό κείμενο για τους πολίτες, που συντάσσεται από τη Δ/νση Ασφάλειας Χερσαίων Μεταφορών, στο οποίο περιλαμβάνεται και αναφορά σύμφωνη με τα οριζόμενα στο άρθρο 11 του ν.2472/1997 (Α΄ 50) για την ενημέρωση των πολιτών σχετικά με την επεξεργασία των προσωπικών τους δεδομένων, στα πλαίσια των διατάξεων της ΥΑ 58413/7516/02 (Β΄ 1350). β. Τυχόν πρόσθετο κείμενο του ενδιαφερόμενου Ι. ΚΤΕΟ.» Η παρ.4 αντικαταστάθηκε ως άνω από την περιπτ.γ΄ παρ.1 της με αριθ.72009/7816/8-16 Δεκ.2005 (ΦΕΚ Β΄1780), απόφ. Υφυπ. Μεταφορών και Επικοινωνιών. 5. Ακολουθεί στη συνέχεια υπόδειγμα του ΔΤΕ.  (Ακολουθεί Υπόδειγμα) Για την τροποποίηση του Υποδείγματος ΔΤΕ, βλ. την παρ.2 άρθρ.2 της με αριθ.οικ.27044/2913/7-10 Μαΐου 2004 (ΦΕΚ Β΄676), όμοιας απόφασης. ΠΑΡΑΡΤΗΜΑ ΙΙ Βασικές προδιαγραφές Ενδεικτικού Σήματος Τεχνικού Ελέγχου (ΕΣΤΕ) 1. Διαστάσεις: Διάμετρος 35 mm Ύψος ψηφίων των μηνών 4 mm Ύψος ψηφίων του έτους 5 mm Μήκος γραμμών εκατέρωθεν των αριθμών των μηνών από 1-12, 3 mm Πάχος γραμμών 0,7 mm 2. Η φορά αρίθμησης είναι αντίστροφη της φοράς των δεικτών του ρολογιού. 3. Εκτύπωση σε λευκό χαρτί με τη μέθοδο της μεταξοτυπίας υποχρεωτικά. 4. Η κατασκευή είναι τέτοια ώστε τα ΕΣΤΕ να καταστρέφονται όταν γίνει προσπάθεια αποκόλλησής τους από την πινακίδα του οχήματος. 5. Τα ΕΣΤΕ είναι προχαραγμένα. 6. Τα ΕΣΤΕ δεν πρέπει να καταστρέφονται κατά τον αποχωρισμό τους από το χαρτί της βάσης τους. Σελ. 264,30844 Τεύχος -Σελ.  7. Εάν τα ΕΣΤΕ είναι σε καρτέλες πρέπει να είναι χαραγμένη η περίμετρός τους, ώστε το ΕΣΤΕ να αποχωρίζεται εύκολα από την καρτέλα με το χαρτί της βάσης του. 8. Τα ΕΣΤΕ είναι αδιάβροχα και τα χρώματά τους δεν πρέπει να ξεβάφουν, να μην προεξέχουν από τα αντίστοιχα περιγράμματα και να είναι καθαρά. 9. Το χρώμα του υπόβαθρου (φόντου) των ΕΣΤΕ θα αλλάζει, ανάλογα με το έτος λήξης της ισχύος του, ως ακολούθως: Έτος λήξης ΕΣΤΕ                      Χρώμα 2003                                 Κίτρινο, RAL-1012 2004                                 Καφέ, RAL-8004 2005                                 Ρόζ, RAL-3015 2006                                 Πράσινο, RAL-6018 2007                                 Μπλέ, RAL-5015 Το χρώμα των ΕΣΤΕ λήξης επόμενων ετών καθορίζεται με εγκύκλιο του Γενικού Γραμματέα του ΥΜΕ. 10. Ακολουθεί στη συνέχεια υπόδειγμα του ΕΣΤΕ.  (Ακολουθεί Υπόδειγμα) Άρθρο 5 1.(Καταργήθηκε, όπως είχε αντικατασταθεί από την παρ.3 άρθρ.2 της με αριθ.οικ.27044/2913/7-10 Μαΐου 2004 (ΦΕΚ Β΄676) και την με αριθ.8603/847/10-18 Φεβρ.2005 (ΦΕΚ Β΄219), απόφ.Υπ. Μεταφορών και Επικοινωνιών, από την παρ.2 της με αριθ.72009/7816/8-16 Δεκ.2005 (ΦΕΚ Β΄1780), όμοιας απόφασης).  2. Από την έναρξη ισχύος της παρούσας απόφασης καταργείται η ΥΑ 51835/6654/02 (Β΄ 1238). 3. Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 21.Ε.λ.31 Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) 